

 **สำเนาคู่ฉบับ**

ที่ มท ๐๘๐๘.๒/ว 7652 กระทรวงมหาดไทย

 ถนนอัษฎางค์ กรุงเทพ 10200

 12 ตุลาคม 2565

เรื่อง ระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กร
 ปกครองส่วนท้องถิ่น (ฉบับที่ 3) พ.ศ. 2565

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่
 ขององค์กรปกครองส่วนท้องถิ่น (ฉบับที่ 3) พ.ศ. 2565 จำนวน 1 ฉบับ

2. แนวทางปฏิบัติเกี่ยวกับการช่วยเหลือประชาชน ตามข้อ 15/1 แห่งระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครอง
ส่วนท้องถิ่น (ฉบับที่ 3) พ.ศ. 2565 จำนวน 1 ชุด

 ด้วยกระทรวงมหาดไทยได้ออกระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น (ฉบับที่ 3)พ.ศ. 2565 ซึ่งลงประกาศ
ในราชกิจจานุเบกษา เล่ม 139 ตอนพิเศษ 244 ง วันที่ 11 ตุลาคม 2565 และมีผลใช้บังคับตั้งแต่
วันถัดจากวันประกาศในราชกิจจานุเบกษา คือวันที่ 12 ตุลาคม 2565 เป็นต้นไป ทั้งนี้ สามารถดาวน์โหลดระเบียบกระทรวงมหาดไทยดังกล่าว ได้ที่ [www.ratchakitcha.soc.go.th](http://www.ratchakitcha.soc.go.th) หรือ [www.dla.go.th](http://www.dla.go.th) หรือ QR Code
ท้ายหนังสือนี้

กระทรวงมหาดไทยพิจารณาแล้วเห็นว่า เพื่อให้องค์กรปกครองส่วนท้องถิ่นมีแนวทางปฏิบัติ
ที่ชัดเจนตามข้อ 15/1 แห่งระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่
ขององค์กรปกครองส่วนท้องถิ่น (ฉบับที่ 3) พ.ศ. 2565 จึงอาศัยอำนาจตามข้อ 4 แห่งระเบียบกระทรวงมหาดไทย
ว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2560 ซักซ้อมแนวทางปฏิบัติเกี่ยวกับการช่วยเหลือประชาชน ตามระเบียบดังกล่าว รายละเอียดปรากฏตามสิ่งที่ส่งมาด้วย 2

 จึงเรียนมาเพื่อทราบและแจ้งนายอำเภอ ทุกอำเภอทราบ เพื่อแจ้งให้องค์กรปกครองส่วนท้องถิ่นทราบและถือปฏิบัติต่อไป

 ขอแสดงความนับถือ



รอง ปมท.................................

อสถ.........................................

รอง อสถ.................................

ผอ.สน.คท………………….……...

ผชช.คท. ..................................

ผอ.กง.จง ...............................

หน.ฝ. ....................................

หน.ง. .....................................

จนท.……………………...............

กรมส่งเสริมการปกครองท้องถิ่น

สำนักบริหารการคลังท้องถิ่น

โทรศัพท์/โทรสาร ๐ ๒๒๔๑ ๙๐๔๙

ไปรษณีย์อิเล็กทรอนิกส์ saraban@dla.go.th